רוברט פטינסון

פטינסון, 2014
רוברט דאגלס תומאס פטינסון (באנגלית: Robert Douglas Thomas Pattinson; נולד ב-13 במאי 1986) הוא שחקן, דוגמן ומוזיקאי אנגלי. תפקידו הראשון המשמעותי היה גילום סדריק דיגורי בסרט "הארי פוטר וגביע האש". מאוחר יותר קיבל את תפקיד אדוארד קאלן, דמות ראשית בחמשת סרטי "דמדומים". כתוצאה מהשתתפות בסדרת הסרטים הוא זכה לפרסום עולמי וביסס את מעמדו כשחקן מצליח בהוליווד. בשנת 2010 נכנס פטינסון לרשימת "100 האנשים המשפיעים ביותר בעולם" של המגזין "טיים" וכן דורג על ידי המגזין "פורבס" כאחד מ-100 הכוכבים המשפיעים ביותר. מאז סיום סדרת סרטי "דמדומים" בשנת 2012, פטינסון מתרכז בהשתתפות בסרטים עצמאיים ובנוסף בשנת 2019 נבחר לגלם את באטמן בסרט הקולנוע החדש של DC קומיקס "באטמן" ב-2022.

==ביוגרפיה==
פטינסון נולד בלונדון, אנגליה שבממלכה המאוחדת, למשפחה נוצרית. אמו, קלייר (לבית צ'ארלטון), עבדה בסוכנות דוגמנות, ואביו, ריצ'רד פטינסון, עבד בייבוא מכוניות מארצות הברית. לו שתי אחיות גדולות, ליזי פטינסון, זמרת, וויקטוריה פטינסון. גדל בפרבר הלונדוני בארנס ולמד בבית הספר היסודי Tower House School עד גיל 12. השלים את לימודיו בבית הספר The Harrodian School.

בצעירותו, נטל חלק פעיל בתיאטרון המקומי, Barnes Theatre Company.

==קריירה==
===דוגמנות===
פטינסון החל לעבוד בדוגמנות בגיל 12, אולם לאחר ארבע שנים חלה ירידה בביקוש לעבודתו. בדצמבר 2008 הוא הסביר את חוסר הביקוש לעבודתו כדוגמן במאפיינים החיצוניים הגבריים שלו. לדבריו, "כאשר התחלתי לראשונה הייתי די גבוה ונראיתי כמו ילדה, אז קיבלתי הרבה עבודות, משום שזה היה בתקופה בה המראה האנדרוגיני היה מגניב. אז, אני מניח, הפכתי לבחור יותר מדי, אז לא קיבלתי עוד עבודות. הייתה לי קריירת דוגמנות לא מוצלחת ביותר". ב-2007 הופיע כדוגמן במספר פרסומות, בהן קמפיין הפרסום לביגוד של חברת Hackett.

נכון לנובמבר 2016 פטינסון מדגמן לחברת dior.

===משחק===
פטינסון החל את דרכו בתחום המשחק בתיאטרון חובבים, ולאחר שצבר ניסיון מאחורי הקלעים, החל להשתתף כממלא מקום של שחקנים בתיאטרון. הוא משך את תשומת לבו של סוכן שחקנים במחזה "טס" מאת תומאס הארדי, ומאז החל להשתתף בסרטים בתפקידי משנה שונים. תחילה שיחק בתפקיד משנה בסרט הטלוויזיה "קללת הטבעת" בשנת 2004. מאוחר יותר באותה שנה השתתף בסצנה בסרט "יריד ההבלים", אך הסצנה נמחקה מהגרסה הקולנועית והופיעה רק בגרסת ה-DVD.

בשנת 2005 השתתף בסרט "הארי פוטר וגביע האש" בתפקיד סדריק דיגורי; על משחקו קיבל פרס מ-Times Online. המגזין "טיימס" תיאר אותו כאחד השחקנים הבריטים המבטיחים ביותר.

ב-2008 השתתף בתפקיד אדוארד קאלן בסרט "דמדומים", המבוסס על ספרה של סטפני מאייר, בעל אותו השם. הסרט זכה להצלחה והפך לשובר קופות, ופטינסון הפך לכוכב בעקבותיו. הוא זכה במספר פרסי MTV ו-Teen Choice Award על תפקידו בסרט. בנוסף הופיע ב-2008 בסרט "How to Be". ב-2009 יצא הסרט השני בסדרת סרטי דמדומים, "דמדומים 2: ירח חדש", שזכה גם הוא להצלחה וביסס את מעמדו של פטינסון כשחקן מצליח; גם על תפקידו בסרט זה זכה פטינסון במספר פרסי MTV ו-Teen Choice Award. ב-2009 כיכב פטינסון גם בסרט "Little Ashes", בתפקיד סלבדור דאלי.

ב-2010 יצא סרטו "זכרי אותי לנצח" (Remember Me), בו כיכב לצד אמילי דה רייבין. פטינסון שימש לראשונה גם כמפיק בפועל של הסרט. בנוסף כיכב בשנה זו בסרט השלישי בסדרת סרטי דמדומים, "דמדומים 3: ליקוי חמה", וזכה במספר פרסי MTV ו-Teen Choice Award על תפקידו. באותה שנה דירג אותו "טיים מגזין" כאחד האנשים המשפיעים ביותר, והמגזין "Forbes" כאחד הידוענים החזקים ביותר.

ב-2011 כיכב בדרמה הרומנטית "מים לפילים", לצד ריס וית'רספון, והצטלם לסרט ההמשך בסדרת "דמדומים", "דמדומים 4: שחר מפציע (חלק 1)".

ב 2012 כיכב בסרט האחרון בסאגת דמדומים, שחר מפציע חלק 2 ובסרטים "קוסמופוליס" ו"בל אמי".
בשנת 2014, הופיע בסרטים "רובר" ו"מפות לכוכבים" לצידה של ג'וליאן מור.

בשנת 2016 שיחק בדרמה הביוגרפית "העיר האבודה Z" , המבוססת על ספר באותו שם, לצד צ'ארלי האנם וסיינה מילר.

בשנת 2017 שיחק במותחן הפשע גוד טיים משנת 2017 בבימויו של ג'וש ובני ספדי. הסרט היה מועמד לפרס דקל הזהב פסטיבל קאן והשתתף גם בפסטיבל הקולנוע ירושלים.

בשנת 2018 שיחק לצד ז'ולייט בינוש בסרט המדע הבדיוני "High Life" של הבמאית הצרפתייה קלייר דני. 

בשנת 2020 שיחק את 'ניל' בסרט הפעולה 'טנט' של כריסטופר נולאן. באותה שנה גם כיכב בדרמת הפשע "תמיד השטן", בהפקת נטפליקס 

בשנת 2022 שיחק את באטמן בסרטו של מאט ריבס "באטמן".

===מוזיקה===
במקביל לעבודתו כשחקן, פטינסון מנגן בפסנתר ובגיטרה, וכותב קטעי מוזיקה ושירה משלו. הוא שר שניים מקטעי המוזיקה המופיעים בפסקול הסרט "דמדומים": "Let Me Sign" שנכתב על ידי מרכוס פוסטר ובובי לונג, ו-"Never Think", אותו גם כתב בשיתוף עם סאם בראדלי. גם בסרטו "How To Be" מבצע פטינסון שלושה שירים, שנכתבו על ידי המלחין ג'ואו הייסטינגס.

בשנת 2010 זכה פטינסון בפרס "הזמרים המשפיעים והכי פחות צפויים של הוליווד".

בשנת 2013 שיתף פעולה עם להקת ההיפ הופ האקספרימנטלית דת' גריפס בשירם "birds".

=== פרסים ודירוגים ===
פטינסון הופיע ברשימת "100 הגברים הסקסיים" לשנת 2008 ו-2009 במגזין "People". המגזין "Vanity Fair" דירג אותו כאחד ממקבלי השכר הגבוה ביותר בהוליווד, עם הכנסות המוערכות בכ-18 מיליון דולר בשנת 2009.

בשנת 2009, "Ask Men" דירג אותו כאחד מ-49 האנשים המשפיעים ביותר.

== חיים אישיים ==
בשנת 2008, החל לצאת עם השחקנית האמריקאית קריסטן סטיוארט. סטיוארט הודתה בקיומה של מערכת היחסים לראשונה ביולי 2012, לאחר שהמגזין "Us Weekly" טען שהיא לכאורה קיימה רומן עם הבמאי רופרט סנדרס, אשר ביים את הסרט "שלגייה והצייד" בו השתתפה. לאחר מכן פורסמה התנצלותה של סטיוארט לפטינסון. לאחר פרידה קצרה של כמה חודשים השניים חזרו לזוגיות, אולם במאי 2013 פורסם כי הם נפרדו..

בספטמבר 2014 החל פטינסון לצאת עם הזמרת הבריטית FKA twigs. באפריל 2015 השניים התארסו. שנה לאחר שהוכרזו האירוסין, ביטל פטינסון את אירוסיו עם הזמרת. בספטמבר 2017 הזוג נפרד.

באמצע שנת 2018 החל לצאת עם השחקנית והדוגמנית האנגלייה סוקי ווטרהאוס.<ref></ref> הזוג עבר להתגורר בלונדון.<ref></ref> בנובמבר 2023 פורסם כי הזוג מצפה לילד ראשון. במרץ 2024 נולדה ביתם.

== פילמוגרפיה ==
פטינסון, 2009
{| class="wikitable sortable"
|-
! שנה !! סרט !! תפקיד !! הערה
|-
| 2004 || יריד ההבלים || רוודי קרוואלי || ללא קרדיט
|-
| 2004 ||קללת הטבעת|| גיסהלר || סרט טלוויזיה
|-
| 2005 || הארי פוטר וגביע האש || סדריק דיגורי ||
|-
| 2006 || The Haunted Airman || טובי ג'אג || סרט טלוויזיה
|-
| 2007 || המדריך לאם גרועה || דניאל גל || סרט טלוויזיה
|-
| 2007|| הארי פוטר ומסדר עוף החול || סדריק דיגורי ||
|-
| rowspan="3" | 2008|| How to be || ארט ||
|-
| דמדומים || אדוארד קאלן ||
|-
| The Summer House || ריצ'רד ||
|-
| rowspan="2" | 2009 || Little Ashes || סלבדור דאלי ||
|-
| דמדומים 2: ירח חדש || אדוארד קאלן ||
|-
| rowspan="2" | 2010 || זכרי אותי לנצח|| טיילר הוקינס ||
|-
| דמדומים 3: ליקוי חמה|| אדוארד קאלן ||
|-
| rowspan="2" | 2011 || מים לפילים|| ג'ייקוב ג'נקובסקי ||
|-
| דמדומים 4: שחר מפציע - חלק 1|| אדוארד קאלן ||
|-
| rowspan="3" | 2012 || קוסמופוליס|| אריק פקר ||
|-
| דמדומים 4: שחר מפציע - חלק 2|| אדוארד קאלן ||
|-
| בל אמי || ז'ורז' דרואה ||
|-
| rowspan="3" | 2014|| Mission: Blacklist || לא ידוע ||
|-
| רובר ||ריינולדס ||
|-
| מפות לכוכבים || ג'רומי פונטנה ||
|-
| rowspan="3" | 2015|| מלכת המדבר|| טי.אי לורנס ||
|-
| חיים || דניס סטוק ||
|-
|ילדות של מנהיג
|צ'ארלס מרקר
|
|-
| rowspan="2" |2017
|העיר האבודה Z
|הנרי קוסטין
|
|-
|גוד טיים
|קוני ניקאס
|
|-
|2018
|Damsel
|סמואל אלבסטר
|
|-
| rowspan="3" |2019
|High life
|מונטה
|
|-
|המלך
|לואיס
|
|-
|המגדלור
|אפרים וינסלואו / תומאס הווארד
|
|-
| rowspan="3" |2020
|Tenet
|ניל
|
|-
|תמיד השטן
|פסטור טיגרדין
|
|-
|מחכים לברברים
|
|
|-
|2022
|באטמן
|באטמן / ברוס ויין
|
|-
|2023
|הילד והאנפה
|האנפה האפורה
|דיבוב
|-
|2024
|מיקי 17
|מיקי בארנס
|
|-
|2026
|באטמן – חלק 2
|באטמן / ברוס ויין
|
|-
|TBA
|Average Height, Average Build
|
|
|}

== קישורים חיצוניים ==

* [http://robertpattinson.org/ אתר המעריצים לרוברט פטינסון]
* [http://www.tv.com/person/295868/summary.html רוברט פטינסון], באתר TV.com
* 
* 
* 
* 
* 
* 

==הערות שוליים==

קטגוריה:שחקני קולנוע וטלוויזיה אנגלים
קטגוריה:דוגמנים בריטים
קטגוריה:זוכי פרס בחירת הנוער
קטגוריה:אנגלים שנולדו ב-1986